Mësimi 1.5 – Bazat e Krimit Kibernetik

|  |  |  |
| --- | --- | --- |
| Mësimi 1.5 Bazat e Krimit Kibernetik | | Kohëzgjatja: 90 minuta |
| **Burimet e nevojshme:**   * PC/Laptop ngarkuar me versione softuerësh të pajtueshëm me materialet e përgatitura * Prezantim në PowerPoint * Projektor dhe ekran për shfaqje * Qasje në internet (nëse ka) * Dërrasë e bardhë * Lapsa për dërrasë të bardhë (të paktën nga dy secila ngjyrë: të kaltër, të zi, të kuq dhe të gjelbër) * 2 Flipçart me letër adekuate * Fletore për shënime për pjesëmarrës dhe lapsa kimik. * Blu tack ose një produkt i ngjashëm për të lejuar që letra të ngjitet përkohësisht në mure | | |
| **Qëllimi i seancës:**  Kjo seancë ofron për pjesëmarrësit një hyrjeje për shoqërinë e informacionit dhe krimin kibernetik dhe identifikimi i organizatave ndërkombëtare dhe përpjekjeve të tyre për të luftuar këtë lloj modern të kriminalitetit.  Kjo po ashtu shërben për të dhënë përkufizime themelore të krimit kibernetik, të merret parasysh Konventa e KiE-së e Budapestit dhe përcaktimi i formave bashkëkohore të krimit kibernetik. | | |
| **Objektivat:**  Në fund të orës së mësimit studentët do të jenë në gjendje të:   * Identifikojnë llojet e ndryshme të krimit kibernetik dhe ndikimin e tyre * Renditin kërcënimet, trendet dhe mjetet e krimit kibernetik dhe përgjigjet ndaj fenomenit. * Shpjegojnë konceptet e krimit kibernetik që konsiderohen lloje të krimit sipas shumicës së legjislacionit dhe standardeve ndërkombëtare * Analizojnë nevojat dhe përparësitë e harmonizimit ndërmjet legjislacionit kombëtar dhe instrumenteve ndërkombëtare, në veçanti Konventës së Budapestit. | | |
| **Udhëzimi për trajnerë**  Kjo seancë ka për qëllim t'u sigurojë trajnerëve një kornizë për zhvillimin e materialit trajnues që do të shpërndahet si pjesë e një programi më të gjerë. Nuk mund të jetë gjithëpërfshirëse pasi teknologjia ndryshon kaq shpejt saqë specifikimet teknike të hollësishme do të ishin të vjetruara gati derisa dokumenti të botohet. Sigurimi që gjyqtarët dhe prokurorët kanë kuptim të mjaftueshëm të çështjeve teknike pasi ato kanë të bëjnë me çështjet para tyre është thelbësore për drejtimin e drejtë të çdo sistemi gjyqësor. Kjo seancë ofron një përmbledhje të aspekteve përkatëse të teknologjisë dhe rëndësisë së saj për sistemin e drejtësisë penale. Një prezantim i PowerPoint ofrohet si një burim që trajnerët të përdorin nëse konsiderohet e përshtatshme.  Kjo seancë ofron informacion në lidhje me teknologjinë dhe terminologjinë që do të haset nga gjyqtarët dhe prokurorët gjatë punës së tyre dhe që përdoret nga kriminelët për të kryer krimin dhe zbatimi i ligjit për ta zbuluar atë. Prezantimi në Powerpoint synon të ndihmojë në prezantimin e teknologjive para pjesëmarrësve. Sidoqoftë, ai duhet të shërbejë vetëm si model dhe duhet të përpunohet nga trajneri për t'iu përshtatur audiencës së synuar, orarit dhe informacionit të rëndësishëm për vendin e tij/saj. Trajneri duhet të synojë të përdorë shembuj dhe demonstrime praktike dhe të botës reale për të theksuar të mësuarit dhe duhet të shtojë përvojat dhe njohuritë e tyre në prezantim me studimet e tyre të rastit kur është e përshtatshme.  Koha e caktuar për këtë seancë është 90 minuta, kështu që do të jetë e nevojshme që trajneri të përshtatë materialet për të përmbushur nevojat e secilës audiencë dhe këto mund të jenë të ndryshme, për shembull në varësi të sistemin ligjor në vendin ose vendet ku po zhvillohet trajnimi. Siç është përmendur, ky material ofron një kornizë mbi të cilën trajneri duhet të përgatisë materialin e tyre për t'u dhënë, në përputhje me objektivat e mësimit.  Kohët e renditura më poshtë janë tregues të sasisë së kohës që duhet ndarë për secilën pjesë të mësimit. Sipas nevojës, kjo do të thotë që disa pjesë do të trajtohen në më shumë se një nga tri seancat e përcaktuara.   * Hyrja dhe hapja (Agjenda dhe objektivat e Seancës) (5 minuta) * Pjesa 1 - Shoqëria e Informacionit ’(10 minuta) * Pjesa 2 - Çfarë është krimi kibernetik? (10 minuta) * Pjesa 3 - Konventa e Budapestit (10 minuta) * Pjesa 4 - Organizatat ndërkombëtare për krimin kibernetik (10 minuta) * Pjesa 5 - Krimet kibernetike & Rastet studimore (40 minuta) * Përmbledhje (5 minuta)   Paketa e slajdeve për këtë prezantim është e gjerë - dhe ka udhëzime në seksionin e përmbajtjes së mësimit më poshtë për atë që është thelbësore dhe që mund të hiqet/fshihet nëse është e nevojshme | | |
| **Përmbajtja e Mësimit** | | |
| **Numrat e slajdeve** | **Përmbajtja** | |
| 1 deri 4  Të domosdoshme | Slajdet e parë janë hyrja në seancë dhe përfshijnë Agjendën dhe objektivat e seancës. Trajneri duhet të sigurojë që këto të ndryshohen aty ku është vendosur të përjashtohen grupe slajdesh ose fusha tematike. Këto slajde vendosin skenën se kah po shkon prezantimi.  Disa nga përmbajtjet e pjesës hyrëse në teknologji janë sjellë në këtë pjesë. | |
| 5 deri 16  Të rëndësishëm | Ky seksion synon të prezantojë para pjesëmarrësve Shoqërinë e Informacionit - dhe pse kjo ka refuzuar fenomenin e Krimit Kibernetik.  Trajnerët mund të zgjedhin ta përshkruajnë këtë në mënyrën e tyre, por ky grup slajdesh do të ofrojë një pasqyrë të sfondit dhe çështjeve. | |
| 17 deri 23  Të domosdoshme | Këto slajde merren me prezantimin e konceptit të krimit kibernetik - dhe përpjekjen për të përshkruar, në mungesë të një përkufizimi zyrtar, se çfarë është.  Trajnerët mund t'i bëjnë pjesëmarrësit të formojnë mendimet e tyre mbi këtë temë - duke i lejuar ata të shprehen - por duke sjellë pikëpamjet kolektive në slajdin 24 ku ka një përshkrim 'gjithëpërfshirës’. | |
| 24 deri 33  Të domosdoshme | Kjo pjesë flet për Konventën e Budapestit dhe i jep një sfond asaj dhe ekzistencës së saj. Meqë kjo zbërthehet më vonë në një kurs të shkurtër, kjo është më shumë si një hyrje. | |
| 34 deri 51  Të rëndësishëm | Ky seksion përpiqet të identifikojë organizatat përkatëse që janë të përfshira në hetimin e aktiviteteve të Krimit Kibernetik mbi një bazë ndërkombëtare.  Përsëri, trajneri mund t'u lejojë pjesëmarrësve mundësinë për t'i renditur ato dhe ndoshta, me kohën nëse lejon, të përshkruajnë çdo ndërveprim që ata kanë pasur me to. | |
| 52 deri 98  Të domosdoshme | Kjo pjesë lejon trajnerin të punojë në shumë prej krimeve kibernetike dhe t'i përshkruajë ato - duke lejuar kohë për të diskutuar çështjet dhe logjistikën në zbulimin dhe hetimin e tyre.  Pjesa e hershme e seancës është përshkrimi - ndërsa në fund të seancës janë prezantime mbi trendet që po shihen - dhe llojet e krimeve që gjyqtarët dhe prokurorët mund të kenë para tyre.  Trajnerët mund të përdorin shembujt e tyre të hasjes në këto lloje krimi nëse është e nevojshme duke prezantuar studimet e tyre të rastit kur është e përshtatshme. | |
| 99 deri 100  Të domosdoshme | Seksioni i fundit jep mundësinë që trajneri të reflektojë në atë që është mësuar në orë dhe të sigurojë që objektivat janë përmbushur. Ai gjithashtu u ofron pjesëmarrësve të njëjtën mundësi dhe të ngrenë çdo çështje që mund të kërkojë sqarime. | |
| **Ushtrime praktike**  Asnjë ushtrim praktik nuk parashihet për këtë sesion të veçantë pasi nuk ka asnjë garanci se niveli i teknologjisë dhe qasjes në internet për të dhënë ushtrime të tilla do të jenë në dispozicion në të gjitha vendet.  Trajnerët në të ardhmen mund të synojnë të plotësojnë mësimin duke shtuar ushtrime, ku trajnimi jepet në një mjedis ku objektet janë të përshtatshme. | | |
| **Vlerësimi/Kontrolli i njohurive**  Asnjë kontroll specifik i njohurive përveç asaj të renditur më sipër nuk parashihet aktualisht për këtë kurs. Nuk është kërkuar ndonjë vlerësim zyrtar. | | |