Mësimi 2.3 (Dispozitat Materiale të Konventës së Budapestit - Pjesa 2)

|  |  |  |
| --- | --- | --- |
| Mësimi 2.3 Dispozitat Materiale të Konventës së Budapestit - Pjesa 2 | | Kohëzgjatja: 90 minuta |
| **Burimet e nevojshme:**   * PC/Laptop ngarkuar me versione softuerësh të pajtueshëm me materialet e përgatitura * Qasje në internet (nëse ka) * PowerPoint apo prezantime tjera * Kopje e Konventës së Budapestit | | |
| **Qëllimi i seancës:**  Qëllimi i kësaj seance është t'u ofrojë pjesëmarrësve një kuptim gjithëpërfshirës të elementeve të veprave të lidhura me kompjuterë, veprave të lidhura me përmbajtjen dhe veprave në lidhje me shkeljen e të drejtës së autorit dhe të drejtave të përafërta, të vendosura në përputhje me Konventën e Budapestit. Seanca përfshin, në detaje, secilin element të nenit 7 (falsifikim i lidhur me kompjuterë), nenit 8 (mashtrim i lidhur me kompjuterë), nenit 9 (pornografi me fëmijë), nenit 10 (vepra kundër shkeljes së të drejtës së autorit dhe të drejtave të përafërta), nenit 11 (përpjekje dhe ndihmë ose mbështetje) dhe nenit 12 (përgjegjësia e korporatës) të Konventës së Budapestit. | | |
| **Objektivat:**  Deri në fund të kësaj seance pjesëmarrësit do të jenë në gjendje të:   * Deri në fund të kësaj seance, pjesëmarrësit do të jenë në gjendje: * Identifikojnë elementet që përbëjnë vepër penale të:  1. Falsifikimeve të lidhura me kompjuterë 2. Falsifikimeve të lidhura me kompjuterë 3. Pornografisë me fëmijë 4. Shkeljet e të drejtës së autorit dhe të drejtave të përafërta  * Kuptimi se si Konventa e Budapestit kriminalizon veprat e ndihmës, mbështetjes dhe përpjekjen, dhe fushën e përgjegjësisë së korporatave | | |
| **Udhëzimi për trajnerë**  Kjo seancë është përgatitur për t'u ofruar pjesëmarrësve një kuptim gjithëpërfshirës të dispozitave të ligjit material të përshkruara në Kapitullin II Seksioni 2 Titulli 2 (vepra të lidhura me kompjuterë), Titulli 3 (veprat e lidhura me përmbajtjen), Titulli 4 (veprat që lidhen me shkeljet e të drejtës së autorit dhe të drejtat e përafërta) dhe Titulli 5 (përgjegjësia për ndihmë dhe sanksionet). Kjo seancë është e ndarë në pesë pjesë, përveç një hyrjeje dhe një përfundimi. Pjesa e parë mbulon veprën e falsifikimeve të lidhura me kompjuterë. Pjesa e dytë përfshin veprën e mashtrimeve të lidhura me kompjuterë. Pjesa e tretë mbulon veprën e pornografisë me fëmijë. Pjesa e katërt mbulon veprën e shkeljes së të drejtës së autorit dhe të drejtave të përafërta. Pjesa e pestë përfshin përpjekjen, ndihmën dhe mbështetjen, si dhe përgjegjësinë e korporatës.  Para prezantimit të kësaj seance, rekomandohet që trajneri të rishikojë paragrafët 79 - 127 të këtij ligji [Raport shpjegues për Konventën për krimin kibernetik](https://rm.coe.int/16800cce5b).  Trajneri mund të dëshirojë të inkurajojë një diskutim rreth mënyrës se si secila prej dispozitave të përfshira në këtë seancë është krijuar në bazë të ligjit vendor. | | |
| **Përmbajtja e Mësimit** | | |
| **Numrat e slajdeve** | **Përmbajtja** | |
| 1 deri 4  Slajdet e detyrueshme | Slajdet e para janë hyrja në seancë dhe përfshijnë agjendën dhe objektivat e seancës. | |
| 5 deri 14  Slajdet e detyrueshme | Këto slajde shpjegojnë veprën e falsifikimeve të lidhura me kompjuterë, siç parashihet në nenin 7 të Konventës së Budapestit.  Grupi i parë i slajdeve ofron një përmbledhje të elementeve kryesore të nenit 7 të Konventës së Budapestit. Ato përfshijnë një slajd me një rast të fundit të falsifikimit të lidhur me kompjuterë në Indi, ndjekur nga slajdet me imazhe të emailit phishing dhe email të falsifikuar, që trajneri mund të përdorë për të fituar interesimin e pjesëmarrësve.  Slajdet tjera janë ndarë në dy kolona. Kolona në anën e majtë përsërit tekstin e nenit 7 të Konventës së Budapestit me një element të veçantë të theksuar, ndërsa kolona në anën e djathtë ofron një shpjegim të elementit të theksuar. Trajneri pritet të kalojë nëpër secilin element, për t'u ofruar pjesëmarrësve një kuptim gjithëpërfshirës të nenit 7 të Konventës së Budapestit. | |
| 15 deri 20  Slajdet e detyrueshme | Këto slajde shpjegojnë veprën e mashtrimeve të lidhura me kompjuterë, siç parashihet në nenin 8 të Konventës së Budapestit.  Grupi i parë i slajdeve ofron një përmbledhje të elementeve kryesore të nenit 8 të Konventës së Budapestit. Ato përfshijnë një studim rasti të mashtrimeve të lidhura me kompjuterë që trajneri mund të demonstrojë si një shembull i kësaj vepre penale.  Slajdet tjera janë ndarë në dy kolona. Kolona në anën e majtë përsërit tekstin e nenit 8 të Konventës së Budapestit me një element të veçantë të theksuar, ndërsa kolona në anën e djathtë ofron një shpjegim të elementit të theksuar. Trajneri pritet të kalojë nëpër secilin element, për t'u ofruar pjesëmarrësve një kuptim gjithëpërfshirës të nenit 8 të Konventës së Budapestit. | |
| 25 deri 31  Slajdet e detyrueshme | Këto slajde shpjegojnë veprën e pornografisë me fëmijë, siç parashihet në nenin 9 të Konventës së Budapestit.  Grupi i parë i slajdeve ofron një përmbledhje të elementeve kryesore të nenit 9 të Konventës së Budapestit. Përmbledhja ndiqet nga disa studime të rastit për veprën e pornografisë me fëmijë.  Slajdet tjera janë ndarë në dy kolona. Kolona në anën e majtë përsërit tekstin e nenit 9 të Konventës së Budapestit me një element të veçantë të theksuar, ndërsa kolona në anën e djathtë ofron një shpjegim të elementit të theksuar. Trajneri pritet të kalojë nëpër secilin element, për t'u ofruar pjesëmarrësve një kuptim gjithëpërfshirës të nenit 9 të Konventës së Budapestit. | |
| 32 deri 39  Slajdet e detyrueshme | Këto slajde shpjegojnë veprën e shkeljes së të drejtës së autorit dhe të drejtave të përafërta, siç parashihet në nenin 10 të Konventës së Budapestit.  Grupi i parë i slajdeve ofron një përmbledhje të elementeve kryesore të nenit 10 të Konventës së Budapestit. Këto slajde përfshijnë një studim rasti në lidhje me arrestimin e themeluesve të një faqe interneti të njohur për shkelje të së drejtës së autorit. Ai gjithashtu përmban një pamje të ekranit për të demonstruar se si materialet me të drejtë autori vihen në dispozicion në faqet e internetit.  Slajdet tjera janë ndarë në dy kolona. Kolona në anën e majtë përsërit tekstin e nenit 10 të Konventës së Budapestit me një element të veçantë të theksuar, ndërsa kolona në anën e djathtë ofron një shpjegim të elementit të theksuar. Trajneri pritet të kalojë nëpër secilin element, për t'u ofruar pjesëmarrësve një kuptim gjithëpërfshirës të nenit 10 të Konventës së Budapestit. | |
| 40 deri 44  Slajdet e detyrueshme | Këto slajde shpjegojnë dispozitat rreth përgjegjësisë ndihmëse - në mënyrë specifike përpjekjen dhe ndihmën apo mbështetjen, siç parashikohet në nenin 11 të Konventës së Budapestit dhe përgjegjësinë e korporatës siç parashihet në nenin 12 të Konventës së Budapestit.  Ky grup i slajdeve është ndarë në dy kolona. Kolona në anën e majtë përsërit tekstin e nenit 11 dhe 12 të Konventës së Budapestit, përkatësisht me një element të veçantë të theksuar, ndërsa kolona në anën e djathtë ofron një shpjegim të elementit të theksuar. Trajneri pritet të kalojë nëpër secilin element, për t'u ofruar pjesëmarrësve një kuptim gjithëpërfshirës të nenit 11 dhe 12 të Konventës së Budapestit. | |
| 45 deri 46  Slajdet e rëndësishme | Trajneri duhet të rishikojë objektivat e seancës me pjesëmarrësit dhe t'u japë atyre mundësinë për të bërë ndonjë pyetje në lidhje me materialet e përfshira në këtë modul. | |
| **Ushtrime praktike**  Nuk ka ushtrime praktike të lidhura me këtë orë mësimore. | | |
| **Vlerësimi/Kontrolli i njohurive**  Asnjë kontroll ose vlerësim i njohurive nuk është kërkuar për këtë seancë. | | |