Mësimi 1.6 i Konventës së Budapestit: Përmbledhje

|  |  |  |
| --- | --- | --- |
| Mësimi 1.6 i Konventës së Budapestit: Përmbledhje | | Kohëzgjatja: 45 minuta |
| **Burimet e nevojshme:**   * PC/Laptop ngarkuar me versione softuerësh të pajtueshëm me materialet e përgatitura * Qasje në internet (nëse ka) * PowerPoint apo prezantime tjera * Sistem zërimi * Kopje e Konventës së Budapestit | | |
| **Qëllimi i seancës:**  Qëllimi i kësaj seance është t'u ofrojë pjesëmarrësve një përmbledhje të Konventës së Budapestit. Konventa e Budapestit është traktati i vetëm global mbi krimin kibernetik dhe provat elektronike që ka 65 palë nga të gjitha pjesët e botës. Kjo seancë ofron një përmbledhje të nivelit të lartë të dispozitave në Konventën e Budapestit, përfshirë ligjin material, ligjin procedural dhe dispozitat e bashkëpunimit ndërkombëtar. Ajo shpjegon se si Konventa e Budapestit ka të gjitha elementet themelore që janë të nevojshëm për çdo traktat të krimit kibernetik. Ajo përshkruan përfitimet praktike që kanë pasur palët e Konventës së Budapestit, duke përfshirë ligjet e brendshme të përmirësuara, hetimet e brendshme të zgjeruara, një mekanizëm ligjor të bashkëpunimit ndërkombëtar, programin e ndërtimit të kapaciteteve dhe qasjen në një rrjet për praktikuesit ndërkombëtarë. Seanca gjithashtu mënjanon idetë e gabuara që ekzistojnë zakonisht në lidhje me Konventën e Budapestit. | | |
| **Objektivat:**  Deri në fund të kësaj seance pjesëmarrësit do të jenë në gjendje të:   * Kuptojnë fushëveprimin e Konventës së Budapestit * Mësojnë sa anëtarë ka Konventa e Budapestit * Njohin pikat themelore të traktatit për krime kibernetike * Kuptojnë përfitimet e Konventës së Budapestit dhe adresojnë keqkuptimet e zakonshme në lidhje me Konventën e Budapestit | | |
| **Udhëzimi për trajnerë**  Kjo seancë është një shtesë e re në kursin hyrës gjyqësor të Këshillit të Evropës.  Rekomandohet që përveç këtij plani mësimor dhe slajdeve, trajneri të studiojë edhe raportin T-CY [**Konventa e Budapestit për Krime Kibernetike: përfitimet dhe ndikimi në praktikë**](https://rm.coe.int/t-cy-2020-16-bc-benefits-rep-provisional/16809ef6ac), pasi që kjo është pjesë e rëndësishme e kësaj seance. Nëse ka interes shtesë se si vendet kanë përfituar nga Konventa e Budapestit, trajneri mund të ndajë çdo pjesë përkatëse të raportit me pjesëmarrësit.  Meqenëse qëllimi kryesor i kësaj seance është të sigurojë një përmbledhje të Konventës së Budapestit dhe adresimin e çdo keqkuptimi të pjesëmarrësve në lidhje me Konventën e Budapestit dhe fushëveprimin e saj, trajneri mund të dëshirojë të fillojë seancën duke pyetur pjesëmarrësit se çfarë dinë për Konventën e Budapestit. Kjo jo vetëm që do të lejojë trajnerin të kryejë një vlerësim me para-test, por gjithashtu të vlerësojë në fund të trajnimit nëse pjesëmarrësit kanë mësuar ndonjë gjë të re në lidhje me Konventën e Budapestit.  Kur prezantohet seksioni 4 i këtij moduli, trajneri duhet të inkurajojë pjesëmarrësit të përfshihen në një diskutim rreth keqkuptimeve të mundshme që ata kanë në lidhje me Konventën e Budapestit. Kjo do të ndihmojë në sigurimin që seanca të mbetet interaktive për pjesëmarrësit dhe gjithashtu do të ndihmojë trajnerin të vlerësojë se cilat ‘mite’ duhen adresuar në mënyrë më gjithëpërfshirëse. | | |
| **Përmbajtja e Mësimit** | | |
| **Numrat e slajdeve** | **Përmbajtja** | |
| 1 deri 4  Slajdet e detyrueshme | Slajdet e para janë hyrja në seancë dhe përfshijnë agjendën dhe objektivat e seancës. | |
| 5 deri 12  Slajdet e detyrueshme | Këto slajde japin një pasqyrë të fushëveprimit dhe shtrirjes së Konventës së Budapestit.  Disa slajde të para tregojnë "tri këmbët" e Konventës së Budapestit (d.m.th. Sjellja kriminalizuese, mjetet procedurale dhe bashkëpunimi ndërkombëtar), të cilat trajneri duhet t’i përmend dhe do të trajtohen në detaje në seancat pasuese.  Grupi tjetër i slajdeve fokuson qasjen e Këshillit të Evropës dhe projekteve të ndryshme që janë iniciuar që kur Zyra e Programit të Krimit Kibernetik (C-PROC) u bë operative në vitin 2014. | |
| 13 deri 21  Slajdet e rëndësishme | Këto slajde mbulojnë bazat e një traktati të krimit kibernetik. Qëllimi i këtyre slajdeve është të tregojnë se Konventa e Budapestit është i vetmi traktat global i krimit kibernetik që ka të gjitha bazat e një traktati të krimit kibernetik.  Grupi i parë i slajdeve ofron një pasqyrë të nivelit të lartë të peizazhit ndërkombëtar, i cili përfshin konventat e UNODC (UNCTOC dhe UNCAC), Organizatën e Bashkëpunimit të Shangait (Marrëveshja për Bashkëpunim në Fushën e Sigurisë së Informacionit), Komonuelthin (Modeli i Krimit Kompjuterik dhe lidhur me Kompjuterët - Ligji dhe Skema e Komonuelthit në lidhje me Ndihmën e Ndërsjellë në Çështjet Penale brenda Komonuelthit - Skema Harare), modelet ITU (ICT4PAC/SADC/HIPCAR Ligjet model), Bashkimi Afrikan (Konventa Malabo e Sigurisë Kibernetike dhe Mbrojtja e të Dhënave Personale) dhe Liga Arabe (Konventa për Luftimin e Veprave Penale lidhur me Teknologjinë e Informacionit). Më pas slajdet përshkruajnë nëse këto instrumente janë gjithëpërfshirëse për qëllimet e luftimit të krimit kibernetik dhe provave elektronike. Trajneri duhet të kalojë nëpër diagramet qarkore të animuara Nëse ndonjë pjesëz ndizet me të verdhë, ajo nënkupton se instrumenti mbulon në mënyrë adekuate atë element. Nëse ndonjë pjesëz ndizet me pika të kuqe, ajo nënkupton se instrumenti mbulon të paktën pjesërisht atë element. Nëse ndonjë pjesëz nuk ndizet, ajo nënkupton se elementi nuk është mbuluar. Këtu është e rëndësishme që trajneri të theksojë se këto instrumente mund të sjellin vlerë dhe të plotësojnë Konventën e Budapestit. | |
| 22 deri 32  Slajdet e detyrueshme | Këto slajde paraqesin dobitë kryesore të Konventës së Budapestit. Këto slajde janë bazuar në raportin e T-CY-së mbi përfitimet dhe ndikimet e Konventës së Budapestit.  Slajdi i parë përmban një video të shkurtër të Këshillit të Evropës e cila përmbledh përfitimet kryesore dhe ndikimet që janë përshkruar në raport.  Grupi tjetër i slajdeve përshkruan se si Konventa e Budapestit ka çuar në përmirësimin e legjislacionit vendas, zgjerimin e hetimeve të brendshme, lehtësimin e bashkëpunimit ndërkombëtar dhe ka çuar në rritjen e kapaciteteve. Këto slajde gjithashtu nënvizojnë arritjen e Konventës së Budapestit, duke siguruar informacion në lidhje me numrin e përgjithshëm të shteteve që kanë ratifikuar Konventën e Budapestit.  Trajneri mund të dëshirojë të inkurajojë një diskutim ndërmjet pjesëmarrësve rreth asaj se si Konventa e Budapestit u ka sjellë përfitime vendit të tyre, duke u kërkuar pjesëmarrësve të ndajnë shembuj specifik të rasteve kur Konventa e Budapestit është përdorur në lidhje me krimin kibernetik dhe provat elektronike. | |
| 33 deri 70  Slajdet e detyrueshme | Këto slajde identifikojnë "mitet" ose keqkuptimet kryesore në lidhje me Konventën e Budapestit dhe kërkojnë t'i mënjanojnë ato. Slajdet adresojnë mitet se Konventa e Budapestit është rajonale dhe Eurocentrike, se Konventa e Budapestit është e vjetruar, se Konventa e Budapestit është hartua nga një numër i kufizuar vendesh, se Konventa e Budapestit favorizon vendet e infrastrukturës, se Konventa e Budapestit u ofron vendeve tjera qasje të pakufizuar, automatike në të dhëna, Konventa e Budapestit mbulon një fushë të kufizuar të veprave penale, dhe se Konventa e Budapestit është vetëm një traktat i krimit kibernetik. Kur prezantohet seksioni 4 i këtij moduli, trajneri duhet të inkurajojë pjesëmarrësit të përfshihen në një diskutim rreth keqkuptimeve të mundshme që ata kanë në lidhje me Konventën e Budapestit, pasi kjo do të ndihmojë në udhëzimin e trajnerit se në cilin keqkuptim specifik duhet fokusuar. | |
| 71 deri 72  Slajdet e rëndësishme | Trajneri duhet të rishikojë objektivat e seancës me pjesëmarrësit dhe t'u japë atyre mundësinë për të bërë ndonjë pyetje në lidhje me materialet e përfshira në këtë modul. | |
| **Ushtrime praktike**  Nuk ka ushtrime praktike të lidhura me këtë orë mësimore. | | |
| **Vlerësimi/Kontrolli i njohurive**  Asnjë kontroll ose vlerësim i njohurive nuk është kërkuar për këtë seancë. | | |